但係中國大陸喺1949年由於政治形勢影響，令傳統武術受到侷限，一直只係維持喺健身同表演範圍入面，而自由式擂台搏擊，即係所謂嘅「散手」，就沉寂咗成三十幾年。直至1979年先畀中央政府訂為試驗項目發展，當時國家體委按照競技體育模式，首先喺浙江省體委、北京體育學院同武漢體育學院進行咗對抗性武術項目試點訓練，又喺同年5月喺廣西南寧舉行嘅全國武術觀摩交流大會上做咗第一次匯報表演。